**BOSNA I HERCEGOVINA**

**FEDERACIJA BOSNE I HERCEGOVINE**

**FEDERALNO MINISTARSTVO RADA I SOCIJALNE POLITIKE**

**PRAVILNIK**

**O SADRŽAJU I NAČINU VOĐENJA EVIDENCIJE O RODITELJIMA NJEGOVATELJIMA U FEDERACIJI BOSNE I HERCEGOVINE**

**Sarajevo, decembar 2021. godine**

Na osnovu člana 21. stav (3) i člana 29. stav (2) Zakona o roditeljima njegovateljima u Federaciji Bosne i Hercegovine (“Službene novine Federacije BiH”, broj: 75/21), federalni ministar rada i socijalne politike donosi

**PRAVILNIK**

**O SADRŽAJU I NAČINU VOĐENJA EVIDENCIJE O RODITELJIMA NJEGOVATELJIMA U FEDERACIJI BOSNE I HERCEGOVINE**

**I – OSNOVNE ODREDBE**

Član 1.

(Predmet Pravilnika)

(1) Ovim pravilnikom uređuje se sadržaj i način vođenja evidencije o licima kojima je priznat status roditelja njegovatelja u Federaciji Bosne i Hercegovine (u daljem tekstu: Federacija) i evidencije o isplatama naknada i doprinosa koje ostvaruju roditelji njegovatelji po osnovu utvrđenog statusa u skladu sa Zakonom o roditeljima njegovateljima u Federaciji Bosne i Hercegovine (u daljem tekst: Zakon o roditeljima njegovateljima).

(2) Izrazi koji se koriste u ovom pravilniku, a koji imaju rodno značenje, bez obzira jesu li korišteni u muškom ili ženskom rodu, obuhvataju na jednak način muški i ženski rod.

Član 2.

(Vrste evidencija)

(1) Evidencije po osnovu Zakona o roditeljima njegovateljima vode se kao:

1. Evidencija o roditeljima njegovateljima i
2. Evidencija o isplatama naknada i doprinosa.

Član 3.

(Način vođenja evidencija)

(1) Evidencije iz člana 2. ovog pravilnika vodi Federalno ministarstvo rada i socijalne politike (u daljem tekstu: Ministarstvo) kroz elektronsku bazu podataka o korisnicima svih prava iz oblasti socijalne i dječije zaštite u Federaciji Bosne i Hercegovine – SOTAC (u daljem tekstu: Baza podataka).

(2) Evidencije iz stava (1) ovog člana Ministarstvo vodi na osnovu podataka koje u Bazu podataka unosi nadležni centar za socijalni rad (u daljem tekstu: centar).

(3) Izuzetno od stava (2) ovog člana podatke koji se odnose na broj i datum obavljene revizije i broj i datum drugostepenog rješenje u Bazu podataka unosi Ministarstvo.

(4) Centar i Ministarstvo su dužni sve podatke iz stava (2) i (3) ovog člana unositi ažurno i savjesno, te svaku nastalu promjenu unijeti u Bazu podataka u roku od 8 dana od dana nastale promjene.

**II – SADRŽAJ EVIDENCIJE**

Član 4.

(Evidencija o roditeljima njegovateljima)

(1) Evidencija o roditeljima njegovateljima sadrži:

1. Opće podatke o organu starateljstva;
2. Podatke o roditelju njegovatelju i njegovom bračnom/vanbračnom partneru;
3. Podatke o licu s invaliditetom po osnovu kojeg se ostvaruje status roditelja njegovatelja;
4. Podaci o ostvarivanju prava roditelja njegovatelja.

(2) U Evidenciju o roditeljima njegovateljima upisuju se sljedeći podaci:

1. Opći podaci o organu starateljstva:
2. Naziv;
3. Adresa;
4. Jedinstveni identifikacioni broj (JIB);
5. Broj telefona;
6. E-mail adresa.
7. Podaci o roditelju njegovatelju i njegovom bračnom/vanbračnom partneru:
8. JMB;
9. Ime;
10. Prezime;
11. Djevojačko prezime;
12. Ime jednog roditelja;
13. Spol;
14. Datum rođenja;
15. Država rođenja;
16. Mjesto rođenja;
17. Državljanstvo;
18. Adresa prebivališta/boravišta;
19. Općina prebivališta/boravišta;
20. Poštanski broj;
21. Zanimanje;
22. Kontakt telefon;
23. Kontakt e-mail;
24. Školska sprema;
25. Radni status;
26. Bračni status;
27. Broj članova zajedničkog domaćinstva uključujući roditelja njegovatelja;
28. Naziv banke;
29. Broj transakcijskog računa/Broj partije.
30. Podaci o licu s invaliditetom po osnovu kojeg se ostvaruje status roditelja njegovatelja:
31. JMB;
32. Ime;
33. Prezime;
34. Djevojačko prezime;
35. Ime jednog roditelja;
36. Spol;
37. Datum rođenja;
38. Država rođenja;
39. Mjesto rođenja;
40. Državljanstvo;
41. Adresa prebivališta/boravišta;
42. Općina prebivališta/boravišta;
43. Poštanski broj;
44. Zanimanje;
45. Školska sprema;
46. Uzrok nastanka invaliditeta;
47. Srodstvo s roditeljem njegovateljem;
48. Boravi li lice s invaliditetom četiri i više sati dnevno u predškolskoj, obrazovnoj ili zdravstvenoj ustanovi, ustanovi socijalne zaštite ili kod drugog pružaoca usluga boravka?
49. Ukoliko je odgovor na prethodno pitanje potvrdan, pruža li joj roditelj/staratelj tokom boravka u tim ustanovama usluge pomoći i njege?
50. Broj i datum rješenja kojim je priznato pravo na ličnu invalidninu I grupe i dodatak za njegu i pomoć od drugog lica I grupe;
51. Organ koji je donio rješenje;
52. Broj i datum nalaza, ocjene i mišljenja Instituta za medicinsko vještačenje zdravstvenog stanja o ispunjavanju uslova iz člana 2. stav (1) Zakona o roditeljima njegovateljima u Federaciji BiH.
53. Podaci o ostvarivanju prava roditelja njegovatelja:
54. Broj i datum zahtjeva za ostvarivanje prava;
55. Broj i datum rješenja o ostvarivanju prava;
56. Broj i datum obavljene revizije;
57. Broj i datum drugostepenog rješenje;
58. Datum početka ostvarivanja prava;
59. Rješenje o prestanku prava;
60. Razlog za donošenje rješenja o prestanku prava;
61. Datum prestanka korištenja prava.

Član 5.

(Evidencija o isplatama naknada i doprinosa)

U Evidenciju o isplatama naknada i doprinosa upisuju se sljedeći podaci:

1. Ime i prezime roditelja njegovatelja;
2. JMB roditelja njegovatelja;
3. Iznos naknade;
4. Iznos doprinosa;
5. Period za koji su naknada i doprinosi uplaćeni.

**III – ZAVRŠNA ODREDBA**

Član 6.

(Stupanje na snagu)

Ovaj pravilnik stupa na snagu osmog dana od dana objavljivanja u “Službenim novinama Federacije BiH”.

Broj: 05- M I N I S T A R

decembar 2021. godine

Sarajevo Vesko Drljača

**O B R A Z L O Ž E NJ E**

**I – PRAVNI OSNOV ZA DONOŠENJE PRAVILNIKA**

Pravni osnov za donošenje ovog pravilnika sadržan je u odredbama člana 21. stav (3) i člana 29. stav (2) Zakona o roditeljima njegovateljima u Federaciji Bosne i Hercegovine (“Službene novine Federacije BiH”, broj: 75/21).

**II – RAZLOZI ZA DONOŠENJE PRAVILNIKA**

Članom 21. stav (3) i članom 29. stav (2) Zakona o roditeljima njegovateljima u Federaciji Bosne i Hercegovine (“Službene novine Federacije BiH”, broj: 75/21), koji je stupio na snagu 30.09.2021. godine, propisano je da će federalni ministar rada i socijalne politike u roku od 60 dana od dana stupanja na snagu ovog zakona propisati sadržaj i način vođenja evidencije lica kojima je priznat status roditelja.

Obzirom da se podaci o korisnicima svih prava iz oblasti socijalne i dječije zaštite u Federaciji Bosne i Hercegovine vode putem elektronske baze – SOTAC čiji je vlasnik Federalno ministarstvo rada i socijalne politike, predmetnim Pravilnikom je predviđeno da se evidencija o roditeljima njegovateljima također, sa naprijed navedenim evidencijama, vodi putem već postojeće elektronske baze podataka – SOTAC, a da podatke u bazu podataka unosi nadležni centar za socijalni rad.

**III – OBRAZLOŽENJE PREDLOŽENIH PRAVNIH RJEŠENJA**

U Poglavlju I – Osnovne odredbesadržane su odredbe kojima se uređuju pitanja vezana za predmet ovog pravilnika, kao i vrste i način vođenja evidencije o roditeljima njegovateljima u skladu s odredbama zakona o roditeljima njegovateljima u Federaciji BiH.

U Poglavlju II – Sadržaj evidencije utvrđeno je da će se Evidencija o roditeljima njegovateljima voditi na elektronskim obrascima, te su taksativno navedeni podaci roditelja njegovatelja koji će se obrađivati kroz navedenu evidenciju. Propisano je da će evidencija sadržavati sljedeće podatke: Podaci o organu starateljstva, Podaci o roditelju njegovatelju, Podaci o licu s invaliditetom po osnovu kojeg se ostvaruje status roditelja njegovatelja i Podaci o ostvarivanju prava roditelja njegovatelja. U ovom poglavlju propisan je i sadržaj Evidencije o isplatama naknada i doprinosa.

U Poglavlju III – Završna odredba regulisano je pitanje stupanja na snagu Pravilnika.

**IV – USKLAĐENOST PRAVILNIKA S PRAVNOM TEČEVINOM EVROPSKE UNIJE**

Odredbe Pravilnika o sadržaju i načinu vođenja evidencije o roditeljima njegovateljima u Federaciji Bosne i Hercegovine nisu usklađivane s propisima EU, obzirom da Zakon o roditeljima njegovateljima u Federaciji Bosne i Hercegovine, na osnovu kojeg se predmetni Pravilnik donosi, nije usklađivan.

**VI – FINANSIJSKA SREDSTVA**

Za provođenje ovog Pravilnika nisu potrebna finansijska sredstva iz budžeta Federacije BiH.